Diari Oficial de la Generalitat Valenciana


Sumari del DOGV 4174, del 23-01-2002 (2002/212)

RESOLUCIÓ de 12 de novembre de 2001, de la Direcció General de Treball i Seguretat Laboral, per la qual es disposa el registre i la publicació de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública a la Comunitat Valenciana (Codi número 8000523).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/212


Data del document
:   12-11-2001

Organisme emissor
:   Conselleria d'Economia, Hisenda i Ocupacio

Tipus de document
:   Resolució

Anàlisi jurídica

 Descriptors 

:   * empresa privada
    * conveni col·lectiu
    * menjador escolar

RESOLUCIÓ de 12 de novembre de 2001, de la Direcció General de Treball i Seguretat Laboral, per la qual es disposa el registre i la publicació de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública a la Comunitat Valenciana (Codi número 8000523). [2002/S212]
  
Vist el text de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública a la Comunitat Valenciana, presentada davant d'aquesta Direcció General de Treball i Seguretat Laboral el dia 30 d'octubre de 2001, firmat en data 26 de setembre de 2001, per la representació dels treballadors, es federacions FECOHT-CC OO-PV i FCHTJ-UGT-PV, i de l'empresa, el legal representant i membres del Comité de Gerència de la UTE, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, i que siga dipositat el text original de l'acta, amb notificació a la Comissió Negociadora.
  
Segon
  
Disposar que siga publicat en el Diari Oficial de la Generalitat Valenciana.
  
València, 12 de novembre de 2001.- El director general de Treball i Seguretat Laboral: Román Ceballos Sancho.
  
Reunits a València, c/ Garrigues, 5, 6é, dta., en la seu de la UTE. Cuidadores - CV, a les 12.00 h del dimecres 26 de setembre de 2001, d'una part, el senyor Pascual A. Fernández Rodríguez, gerent únic i legal representant de l'empresa Unión Temporal de Empresas Irco, SL, Hostemed, SL y Contalabor, SL (UTE Cuidadores'C V), concessionari únic del servei de cuidadors de menjadors escolars de centres docents de titularitat pública; i els membres del Comité de Gerència de la UTE, senyor Bartolomé de la Torre Mesa (Irco, SL), senyor José Pérez Peris (Hostemed, SL) i el senyor Justo M. Ibáñez Chover (Contalabor, SL); i de l'altra, els senyors José Luis Correcher Parra i Manuel Silva Fernández en nom i representació de la Federació de Comerç, Hostaleria i Turisme de Comissions Obreres del País Valencià (FECOHT-CC OO.PV), i el senyor Gonzalo Aranda Hermoso en nom i representació de la Federació de Comerç, Hostelaria-Turisme i Joc de la Unió General de Treballadors del País Valencià (FCHTJ-UGT-PV).
  
Ambdues parts es reconeixen capacitat i legitimació suficient, en l'àmbit territorial de la Comunitat Valenciana, per a subscriure l'acord que seguidament es detalla.
  
Preàmbul
  
Les parts firmants reconeixen que l'activitat de prestació del servei d'atenció i cura dels alumnes durant les hores de menjador, les funcions i tasques dels quals són realitzades per la categoria professional de cuidadors de menjadors escolars, està inclosa dins de l'àmbit de l'Acord Estatal per al sector de l'Hostaleria (ALEH) i, en conseqüència, en els convenis col·lectius territorials del sector d'hostaleria vigents que l'han recollida.
  
Sense perjudici d'això, les parts firmants consideren absolutament necessari regular condicions laborals i econòmiques diferents respecte a la normativa convencional vigent, basant-se en els punts següents:
  
El buit convencional existent en els convenis col·lectius provincials d'hostaleria de la Comunitat Valenciana respecte a la categoria professional dels cuidadors de menjadors escolars.
  
La necessitat imprescindible, en el moment actual, d'establir una regulació laboral i econòmica pròpia d'aquesta activitat respecte a la normativa convencional d'hostaleria, per les peculiaritats de l'activitat mencionada i els condicionants econòmics derivats del fet de tractar-se d'una concessió administrativa.
  
La conveniència de disposar d'una regulació uniforme i única per a tot el territori de la Comunitat Valenciana, condicionada i ajustada a la concessió administrativa que no diferencia condicions econòmiques distintes per a cada província, el que impossibilita, en el moment actual, una integració total amb les condicions laborals i econòmiques regulades de forma diferent en els tres convenis provincials d'hostaleria de la Comunitat.
  
La imminència de l'inici de l'activitat dels menjadors escolars (l'1 d'octubre de 2001) fa necessària la subscripció del present acord abans d'aquesta data, a fi de no deixar desprotegits els interessos dels treballadors afectats i la seguretat jurídica de l'empresa pel dit buit regulador en els convenis d'hostaleria..
  
Per tot això, les parts firmants convenen subscriure el següent
  
Acord de regulació laboral dels cuidadors de menjadors escolars de la Comunitat Valenciana
  
Capítol I
  
Àmbits
  
Article 1
  
El present acord és d'aplicació en tot el territori de la Comunitat Valenciana.
  
Article 2
  
Quedaran afectats pel present acord els menjadors escolars dels centres docents de titularitat pública, gestionats per l'empresa o empreses que en cada moment tinga la concessió del servei de cuidadors de menjador dels centres mencionats.
  
Article 3
  
Quedaran afectats pel present acord el personal contractat per a realitzar les funcions de cuidadors en els menjadors escolars dels centres ressenyats en l'article anterior i aquell l'activitat dels qual se'n derive directament
  
Article 4
  
L'àmbit temporal del present acord serà des de l'1 de setembre de 2001 al 31 d'agost de 2004.
  
Capítol II
  
Contractació
  
Article 5
  
La contractació dels treballadors i de les treballadores integrats en el present acord es realitzarà mitjançant les modalitats contractuals legalment establides amb caràcter general, exceptuant els contractes en pràctiques i de formació. Es podrà contractar sota la modalitat de contracte eventual per circumstàncies de la producció per una duració màxima de 12 mesos dins d'un període de 18 mesos. Queda expressament prohibida la formalització d'acords o pactes de caràcter individual sobre hores complementàries.
  
S'estableix un període de prova de 35 dies per a l'any 2001 i 21 dies per a l'any 2002 i successius.
  
Els treballadors que pretenguen cessar en el treball, hauran de comunicar-ho a l'empresa amb 15 dies d'antelació a la data de baixa, l'incompliment del preavís donarà lloc al descompte corresponent. Aquest preavís serà de 7 dies per a l'any 2002 i següents.
  
Article 6. Jornada de treball
  
S'estableix en 35 hores de treball efectiu setmanal, amb dos dies de descans consecutius. La jornada de treball diària es realitzarà en un sol període. No es podran realitzar més de 50 hores extraordinàries a l'any.
  
La jornada ordinària del cuidador es fixa en 3 hores diàries, realitzades de dilluns a divendres de les 12.00 a les 15.00 hores.
  
Article 7é. Vacances i festius abonables
  
Les vacances seran les coincidents amb el calendari escolar que s'establisca en cada moment (Nadal, Setmana Santa, Falles, Magdalena, ponts, etc.)
  
Es gaudiran tots els festius abonables.
  
Capítol IV
  
Condicions salarials
  
Article 8
  
Les taules salarials per a l'any setembre 2001 a agost 2002 són les que s'indiquen a continuació.
  
Cuidador/a (3 h/dia) : 35.153 pessetes brutes mensuals = 211,21 euros mensuals.
  
Cuidador/a coordinador
  
centre (3,25 h/dia): 37.715 pessetes brutes mes = 226,67 euros
  
Responsable zona (8 h/dia): 115.000 pessetes brutes mes = 696,16 euros mes.
  
Auxiliar adm. (8h./dia): 105.000 pessetes brutes mes = 631,06 euros mes.
  
Administratiu (8 h./dia): 115.000 pessetes brutes mes = 696,16 euros mes.
  
Delegat provincial (8 h./dia): 140.000 pessetes brutes mes = 841,42 euros mes.
  
Per a l'any 2002 la pujada salarial serà la resultant d'aplicar el percentatge d'inflació real produït durant el període comprés entre l'1 de setembre de 2001 i el 31 d'agost de 2002, més un 1%, i que certifique l'Institut Nacional d'Estadística, i la seua aplicació serà des de l'1 de setembre de 2002 al 31 d'agost de 2003.
  
Per a l'any 2003 la pujada salarial serà la resultant d'aplicar el percentatge d'inflació real produït durant el període comprés entre l'1 de setembre de 2002 i el 31 d'agost de 2003, més un 1%, i que certifique l'Institut Nacional d'Estadística, i la seua aplicació serà des de l'1 de setembre de 2003 al 31 d'agost de 2004.
  
Per a l'any 2004 la pujada salarial serà la resultant d'aplicar el percentatge d'inflació real produït durant el període comprés entre l'1 de setembre de 2003 i el 31 d'agost de 2004, més un 1%, i que certifique l'Institut Nacional d'Estadística, i la seua aplicació serà des de l'1 de setembre de 2004 al 31 d'agost de 2005.
  
Article 9. Revisió salarial
  
Si la inflació real produïda durant el període de l'1 de setembre de 2002 al 31 d'agost de 2003 és superior al percentatge de pujada practicat per a aqueix mateix any, es produirà una revisió salarial amb efecte retroactiu des de l'1 de setembre de 2002 per l'excés resultant, que es pagarà un una sola paga abans del 31 d'octubre de 2003, i es tindrà en compte per a la confecció de les taules salarials de l'any 2003-2004. De la mateixa manera es procedirà durant els anys següents de la vigència del present acord.
  
Article 10. Pagues extraordinàries
  
Els treballadors afectats pel present acord percebran dues pagues extraordinàries a l'any, consistent cadascuna d'elles en 30 dies del salari fixat en les taules, que es pagaran el dia 20 de desembre i el dia 20 de maig de cada any. Aquestes pagues podran ser prorratejades quant a la liquidació en períodes mensuals.
  
Capítol V
  
Condicions assistencials
  
Article 11. Complements per Incapacitat Temporal (IT).
  
A partir del dia 1 de setembre de 2002 s'estableixen els complements següents a càrrec de l'empresa, d'aplicació a tots els treballadors afectats per aquest conveni:
  
Contingències professionals. En cas d'accident de treball el treballador/la treballadora percebrà un complement per la diferència existent entre la prestació econòmica que abone l'entitat gestora i el 100% de la base reguladora del mes anterior a la baixa, i durant tot el període de baixa.
  
Contingències comunes. En cas de malaltia comuna el treballador/la treballadora percebrà un complement per la diferència existent entre la prestació que abone l'entitat gestora i el 100% de la base reguladora del mes anterior, a partir del 4t dia i durant 3 mesos de baixa, per al període de setembre 2002 a agost 3002, per als anys successius.
  
Article 12. Assegurança d'accidents de treball
  
Les empreses contractaran una pòlissa d'assegurances amb un capital de 3.000.000 de pessetes, que cobrisca els riscos de mort per accidents de treball (inclosos els ocorreguts in itinere), d'acord amb la definició d'accidents de treball que recull la vigent legislació de Seguretat Social, que puguen patir els treballadors afectes al conveni, durant la seua jornada laboral.
  
La quantia del capital serà de 4.000.000 de pessetes per als casos de gran invalidesa, incapacitat absoluta i invalidesa permanent total.
  
Per a la invalidesa permanent parcial s'indemnitzarà la suma que resulte d'aplicar sobre el capital assegurat el percentatge de la invalidesa reconeguda o, si no n'hi ha, el que resulte de l'aplicació del barem o taula establits en la pòlissa inscrita.
  
Les empreses que contracten aquestes pòlisses estaran directament obligades a l'abonament de la quantia pactada en aquest article.
  
Article 13. Roba de treball
  
L'uniforme o roba de treball dels treballadors per a l'exercici de les seues funcions haurà de ser facilitat per l'empresa.
  
Article 14. Permisos retribuïts i excedències
  
Els permisos retribuïts i les excedències a què tenen dret els treballadors compresos en l'àmbit funcional i personal del present acord, seran els recollits en el text refós de la Llei de l'Estatut dels Treballadors i altra legislació aplicable, més el supòsit següent:
  
En cas d'intervenció quirúrgica sense hospitalització de parents fins a segon grau de consanguinitat o afinitat, dos dies de permís.
  
Article 15. Successió de l'empresa.
  
Als efectes del present acord s'entén per successió d'empresa qualsevol canvi en la titularitat de l'ocupador produït per qualsevol circumstància, i concretament la concessió administrativa del servei, i la nova concessionària estarà obligada a subrogar tots els treballadors amb reconeixement de tots els seus drets laborals (categoria, antiguitat, salari, millores, etc.) que estigueren gaudint amb el concessionari anterior.
  
Les empreses cedent i cessionària observaran les prescripcions de l'article 44 de l'Estatut dels Treballadors.
  
En cas de discrepàncies interpretatives o d'aplicació d'aquest article, s'aplicarà l'«Acord de subrogació convencional en col·lectivitats. Garanties per canvi d'empresari» de 20 de juliol de 1999, subscrit per les Federacions de Comerç, Hostaleria i Turisme dels sindicats UGT i CCOO amb la FER (Federació Espanyola de Restauració).
  
Article 16. Amortització de llocs de treball
  
En cas de pèrdua de llocs de treball per decisió administrativa (tancament d'un col·legi, supressió del servei de menjador, etc.) degudament acreditada amb certificació oficial, el personal dependent del centre afectat tindrà dret preferent a la recol·locació en un altre col·legi de la mateixa localitat o de la més pròxima en què es produïsca una vacant, sense dret a plus de transport.
  
Definició de categories professionals
  
Cuidador. És el treballador que, comptant amb les condicions i la preparació adequades, està a la cura de l'ordre, seguretat, entreteniment, alimentació, neteja, bon comportament i atenció personal dels xiquets.
  
Cuidador-coordinador de centre. És el cuidador que coordina amb l'empresa i la direcció dels col·legis les relacions dels seus companys cuidadors, per a la bona marxa del servei i la solució de les incidències (absències, baixes, permisos, etc.) que es puguen produir.
  
Responsable de zona. És el treballador que, amb l'adequada preparació, supervisa en tots els aspectes l'activitat dels cuidadors en els col·legis assignats a la zona de la seua responsabilitat. Serà el primer interlocutor amb els cuidadors-coordinadors de centre i mantindrà les relacions necessàries amb la direcció dels col·legis, visitant-los periòdicament per a verificar l'adequada prestació del servei. El nombre orientatiu de col·legis per zona oscil·larà entre 30 i 40.
  
Auxiliar administratiu. És l'empleat que realitza funcions administratives auxiliars, de tràmit, burocràtiques, telefòniques i de recepció sota la direcció del seu superior immediat.
  
Administratiu. És la persona que realitza funcions administratives de major responsabilitat i que requereixen coneixements teòrics i pràctics adequats per al seu exercici (comptabilitat, informàtica, etc.), sota la direcció del seu superior immediat, el cap d'administració o el delegat provincial.
  
Delegat provincial. És el màxim responsable i representant de l'empresa en la província de què es tracte, de qui depén jeràrquicament tot el personal de la Delegació i la missió fonamental del qual és vetlar per la bona marxa del servei en els col·legis i de la gestió de l'empresa en tots els ordres (administratiu, econòmic, de personal, etc.), i haurà de reportar directament al gerent de l'empresa, de qui depén orgànicament.
  
Disposició final
  
Les parts firmants acorden realitzar les gestions que siguen necessàries per a la incorporació i integració del present acord en els texts respectius dels convenis col·lectius provincials d'hostaleria d'Alacant, Castelló i València, com annex a cada conveni mencionat.